टीचरों का आर्थिक शोषण कर रही सरकार : सरारी
जलालाबाद | ऐलीमेंट्रीटीचर्स यूनियन मालवा जोन अध्यक्ष अशोक सरारी ने प्रेस बयान जारी करते हुए शिक्षा प्रोवाइडरों ईजीएस, एआईई एसईआर अध्यापकों की ओर से अपनी मांगों के संबंध में किए जा रहे संघर्ष की हिमायत करते हुए कहा कि पंजाब सरकार इनको कम वेतन देकर आर्थिक शोषण कर रही है। सर्दी में सड़कों पर बैठ कर अपने हक मांग रहे इन अध्यापकों की कोई सुध नहीं ली जा रही है। सरारी ने शिक्षा प्रोवाइडरों ईजीएस अध्यापकों को पक्का करने की मांग की। उन्होंने इन अध्यापकों की ओर से किए जा रहे एक्शन में शिरकत करने का भी ऐलान किया।
hin_Deva hin_Deva